Μίχαελ Ένινγκ

Ο Μίχαελ Ένινγκ (γερμανικά: Michael Oenning, γενν. 27 Σεπτεμβρίου 1965) είναι Γερμανός πρώην ποδοσφαιριστής και νυν προπονητής ποδοσφαίρου.

Σταδιοδρομία ως παίκτης 
Ο Ένινγκ είναι απόφοιτος σχολής γερμανική γλώσσας και επιστήμης του αθλητισμού. Κατά τη διάρκεια των δεκαετιών του '80 και του '90 έκανε σταδιοδρομία ως παίκτης, κατά τη διάρκεια της οποίας έπαιξε για τις Άιντραχτ Κόεσφελντ, Βίλμσμπεργκ, Πρόισεν Μύνστερ, Χάμμερ ΣπΒγ, Ντύλμεν και Φουλεντόρφ.

Σταδιοδρομία ως προπονητής

Πρώτα χρόνια 
Το 1999 ξεκίνησε την προπονητική του σταδιοδρομία. Ο Ένινγκ εργάστηκε ως προπονητής στην Ποδοσφαιρική Ένωση Βυρτεμβέργης, από το 1999 έως το 2004. Το 2000, εντάχθηκε στο προπονητικό προσωπικό για τις επιλογές παικτών των Εθνικών Γερμανίας U18 και U20, όπου ήταν βοηθός. 

Το 2004, προσλήφθηκε ως βοηθός προπονητή του Ντικ Αντβοκάατ στη Μπορούσια Μενχενγκλάντμπαχ. Εργάστηκε εκεί μέχρι το 2005, μέχρι που έγινε βοηθός του Χόλγκερ Φαχ και αργότερα του Κλάους Αουγκεντάλερ στη Βόλφσμπουργκ. Μετά από δύο σεζόν, το 2007, ο Ένινγκ εντάχθηκε στη Μπόχουμ, ως προπονητής της ακαδημίας νέων. Κατά τη διάρκεια μίας σεζόν, εργαζόταν με την ομάδα U19. Λίγους μήνες μετά την ανάληψη της θέσης του προπονητή της ομάδας νέων της Μπόχουμ, απολύθηκε.

Νυρεμβέργη 
Δεν έμεινε για καιρό άνεργος, καθώς τον Φεβρουάριο του 2008 έγινε ο βοηθός προπονητή του Τόμας φον Χέσεν στη Νυρεμβέργη. 

Ο Φον Χέσεν και ο Ένινγκ συνεργάστηκαν μέχρι τις 28 Αυγούστου 2008, όταν ο Φον Χέσεν απολύθηκε και ο Ένινγκ τον αντικατέστησε. Αυτή ήταν η πρώτη του εμπειρία ως προπονητής. Μετά από ένα νοθρό ξεκίνημα στη 2. Μπουύντεσλιγκα, ο Ένινγκ κατάφερε να οδηγήσει τη Νυρεμβέργη στην τρίτη θέση και στα πλέι-οφ με την 16η της Μπούντεσλιγκα Κότμπους. Η Νυρεμβέργη κέρδισε τα πλέι-οφ με συνολικό σκορ 5-0 και παίζει στη Μπούντεσλιγκα από το 2009. Στις 21 Δεκεμβρίου 2009, ο Ένινγκ απολύθηκε  μετά από 53 ματς στον πάγκο της ομάδας.

Αμβούργο 
Το Αμβούργο τον προσέλαβε ως βοηθό του Άρμιν Φε πριν από τη σεζόν 2010-11. Όμως, μόλις ο Φε απολύθηκε, ο Ένινγκ έγινε ο νέος προπονητής. Υπέγραψε διετές συμβόλαιο, μέχρι τον Ιούνιο του 2013. Ύστερα από ένα κακό ξεκίνημα στη σεζόν 2011-12, που βρήκε το Αμβούργο στην τελευταία θέση με μόνο ένα βαθμό σε έξι αγώνες, ο Ένινγκ απολύθηκε.

Βάσας 
Στις 2 Ιανουαρίου 2016, ο Ένινγκ προσλήφθηκε ως προπονητής της Βάσας στο Πρωτάθλημα Ουγγαρίας. 

Τη σεζόν 2015-16, η Βάσας τερμάτισε στη 10η θέση και διατηρήθηκε στην κορυφαία κατηγορία και ως εκ τούτου το συμβόλαιο με τον Ένινγκ παρατάθηκε. 

Η σεζόν 2016-17 ξεκίνησε με 2 διαδοχικές νίκες για τη Βάσας, η οποία νίκησε εκτός έδρας τη ΜΤΚ Βουδαπέστης και εντός έδρας τη Ντεμπρέτσενι.

Μαγδεβούργο 
Στις 4 Νοεμβρίου 2018, προσλήφθηκε ως προπονητής του Μαγδεβούργου. Έφυγε από την ομάδα μετά το τέλος της σεζόν.

Άρης Θεσσαλονίκης 
Στις 14 Οκτωβρίου 2019, ο Άρης ανακοίνωσε την πρόσληψη του Ένινγκ και τον παρουσίασε στους παίκτες του συλλόγου. Στις 19 Σεπτεμβρίου 2020, μετά τον αποκλεισμό του Άρη από την ουκρανική Κόλος Κοβαλίβκα στον 2ο προκριματικό γύρο του Γιουρόπα Λιγκ, ο Ένινγκ απομακρύνθηκε από την τεχνική ηγεσία του συλλόγου.

Ούιπεστ ΦΚ 
Στις 23 Δεκεμβρίου 2020, υπέγραψε συμβόλαιο με την ουγγρική Ούιπεστ ΦΚ. Στο τέλος της σεζόν 2020/21, η ομάδα τερμάτισε έκτη και κέρδισε το Κύπελλο Ουγγαρίας νικώντας στον τελικό, τη ΜΟΛ Φέχερβαρ με 1-0 μετά από παράταση.  Στο τέλος του έτους, η Újpest χωρίστηκε από τον Oenning. Ο σύλλογος ήταν στη δέκατη θέση εκείνη τη στιγμή, δύο βαθμούς πάνω από τη ζώνη του υποβιβασμού.Αν και ο Ένινγκ είχε τα καλύτερα αποτελέσματα κατά τη διάρκεια της καριέρας του, απολύθηκε στις 31 Δεκεμβρίου 2021 λόγω μη ικανοποιητικών αποτελεσμάτων.

Βάκερ Ίνσμπρουκ
Στις 28 Ιανουαρίου του 2022, ο Ένινγκ ανέλαβε προπονητής της  Βάκερ Ίνσμπρουκ, η οποία αγωνίζονταν τότε στη δεύτερη κατηγορίας της Αυστρίας. Το συμβόλαιό του είχε διάρκεια μέχρι τον Ιούνιο του 2023.  Μετά τη σεζόν 2021/22, ωστόσο, η ομάδα αντιμετώπισε σοβαρότατα οικονομικά προβλήματα και υποβιβάστηκε στην ερασιτεχνική κατηγορία. Κατόπιν τούτου ο Ένινγκ αποχώρησε από τον σύλλογο (30 Ιουνίου 2022).

Παραπομπές

Εξωτερικοί σύνδεσμοι 
 Προφίλ προπονητή στο Transfermarkt.com

Γερμανοί ποδοσφαιριστές
Μέσοι ποδοσφαιριστές
Ποδοσφαιριστές Πρόισεν Μύνστερ
Γερμανοί προπονητές ποδοσφαίρου
Προπονητές ποδοσφαίρου ΦΚ Νυρεμβέργη
Προπονητές ποδοσφαίρου Μπούντεσλιγκα
Προπονητές ποδοσφαίρου Αμβούργο ΣΦ
Προπονητές ποδοσφαίρου Βάσας ΣΚ
Προπονητές ποδοσφαίρου Μαγδεβούργο ΦΚ
Προπονητές ποδοσφαίρου Άρη Θεσσαλονίκης
Προπονητές Σούπερ Λιγκ Ελλάδας
Ξένοι προπονητές ποδοσφαίρου στην Ελλάδα
Προπονητές ποδοσφαίρου Ούιπεστ ΦΚ